b'\n_START_ARTICLE_\nMaailmankaikkeuden alku (kirja)\n_START_SECTION_\nKaikkeuden alkutila\n_START_PARAGRAPH_\nKaikkeuden alkutilan tutkimus perustuu nykytilan havaintoihin. Menneisyytt\xc3\xa4 ekstrapoloidaan nykytilasta, jotta saataisiin tietoa alkutilasta._NEWLINE_Osa tekstist\xc3\xa4 k\xc3\xa4sittelee varsinaisen alun kysymyst\xc3\xa4 riippumatta alkutilasta. Suurin osa tekstist\xc3\xa4 olettaa, ett\xc3\xa4 kaikkeus alkoi alkur\xc3\xa4j\xc3\xa4hdyksest\xc3\xa4 noin 14 miljardia vuotta sitten. Toinen teoria esitt\xc3\xa4\xc3\xa4, ett\xc3\xa4 varsinaista alkuhetke\xc3\xa4 ei ole, vaan aika jatkuu taaksep\xc3\xa4in ikuisesti.\n_START_SECTION_\nKaikkeuden laajeneminen\n_START_PARAGRAPH_\nNykytiedon perusteella voimme havaita kaikkeudesta vain sen osan, mit\xc3\xa4 valo on ehtinyt kulkea alkupisteest\xc3\xa4 nykyhetkeen menness\xc3\xa4. Teoreettinen maksimi on siis noin 14 miljardia valovuotta. On havaittu, ett\xc3\xa4 kaikkeus laajenee. Laajeneminen ei ole pelk\xc3\xa4st\xc3\xa4\xc3\xa4n sit\xc3\xa4, ett\xc3\xa4 kappaleet liikkuvat toisistaan poisp\xc3\xa4in. Kaikki kappaleet n\xc3\xa4ytt\xc3\xa4v\xc3\xa4t et\xc3\xa4\xc3\xa4ntyv\xc3\xa4n toisistaan ik\xc3\xa4\xc3\xa4n kuin avaruus laajenisi. T\xc3\xa4m\xc3\xa4 havaitaan punasiirtym\xc3\xa4n\xc3\xa4, joka on merkki siit\xc3\xa4, ett\xc3\xa4 havaittu kohde kulkee poisp\xc3\xa4in. Kaikkeutta voidaan er\xc3\xa4iss\xc3\xa4 malleissa ajatella ilmapallon pintana. Kun ilmapallo laajenee, kaikki pisteet pallon pinnalla et\xc3\xa4\xc3\xa4ntyv\xc3\xa4t toisistaan._NEWLINE_Er\xc3\xa4\xc3\xa4t kosmologian teoriat eiv\xc3\xa4t oleta t\xc3\xa4m\xc3\xa4n olevan koko kaikkeus. Kaikkeus voisi olla suurempi kuin t\xc3\xa4m\xc3\xa4. T\xc3\xa4m\xc3\xa4n lis\xc3\xa4ksi kaikkeuksia voisi olla useampia ja erilaisia.\n_START_SECTION_\nFysiikan lait ja vakiot\n_START_PARAGRAPH_\nEr\xc3\xa4s kirjan keskeinen teema on mahdollisuus el\xc3\xa4m\xc3\xa4n synnyst\xc3\xa4. Kirjassa ei oleteta, ett\xc3\xa4 t\xc3\xa4m\xc3\xa4 kaikkeus olisi ainoa tai ett\xc3\xa4 muita kaikkeuksia olisi olemassa. Sen sijaan kirjassa esitet\xc3\xa4\xc3\xa4n, ett\xc3\xa4 fysiikan lait ja luonnonvakiot t\xc3\xa4ytyv\xc3\xa4t olla kaikkeudessa sopivat, jotta siell\xc3\xa4 voi synty\xc3\xa4 el\xc3\xa4m\xc3\xa4\xc3\xa4 kuten maapallolla. Esimerkiksi painovoima ei voi olla liian vahva, tai muussa tapauksessa kaikkeus supistuisi kokoon ennen kuin el\xc3\xa4m\xc3\xa4\xc3\xa4 voisi synty\xc3\xa4.\n_START_SECTION_\nUlottuvuudet\n_START_PARAGRAPH_\nKirjan loppu k\xc3\xa4sittelee lis\xc3\xa4ulottuvuuksien mahdollisuutta. Kirja esitt\xc3\xa4\xc3\xa4, ett\xc3\xa4 on fysikaalisia syit\xc3\xa4 sen puolesta, ett\xc3\xa4 t\xc3\xa4m\xc3\xa4n kaikkeuden fysikaalisilla laeilla ja vakioilla ei voisi olla suuria tilaulottuvuuksia havaitun kolmen ulottuvuuden lis\xc3\xa4ksi. Tietyt luonnolliset mekanismit eiv\xc3\xa4t toimisi sopivalla tavalla. Kirjassa esitet\xc3\xa4\xc3\xa4n, ett\xc3\xa4 yli kolmessa ulottuvuudessa ei voisi olla vakaita atomeja eik\xc3\xa4 vakaita kiertoratoja auringon ymp\xc3\xa4ri. Kuitenkin lis\xc3\xa4ulottuvuuksia saattaisi olla olemassa, mutta n\xc3\xa4m\xc3\xa4 olisivat niin pieni\xc3\xa4, ett\xc3\xa4 niiden l\xc3\xb6yt\xc3\xa4minen kokeiden perusteella olisi hyvin vaikeaa.'